**Дарсил тема:** «Л» гьаракь ва хIарпалъулгун лъай – хъвай гьаби.

**Дарсил мурад**: «Л» гьаракь – хIарпаллъулгун лъай – хъвай гьаби, рагIабазда гъорлъа гьеб батIа гьабизе лъай ва гьебгун рагIаби ургъизе лъай.

**Дарсил алатал**: къотIарал хIарпазул касса, ламадуралъул, лалуялъул суратал.

**Дарсил план**

I Класс дарсиде хIадур гьаби.

II Рокъобе кьураб дарс гьикъи.

III ЦIияб дарс баян гьаби:

а) суратазда тIад хIалтIи;

б) рагIабазда гъорлъа «Л» батIа гьабизе лъай;

в) «Л» гьаракьгун рагIаби ургъизе лъай.

IV ЦIияб дарс щула гьаби

V Дарсил хIасил гьаби  
VI Рокъобе хIалтIи

**Дарсил ин**

**ЦIалдохъаби дарсиде хIадур гьари.**

**Учитель:**РорчIами, лъимал! ГIодорчIа!

Лъималаз жаваб кьола: вуго, гьечIо.

**Учитель:**Гьанже, лъимал, киналго берцинго гIодорги чIун, рокъобе кьураб хIалтIиялъул хал гьабула.

Лъимал, лъида лъалеб гьаб щибали?

(учителас шишаялъул сурат бихьизабула), (лъималаз кверал рорхула).

**Учитель:**ЦIале дуца, ПатIи.

**ЦIалдохъан**: Гьеб буго шириш

**Учитель:**ГIодойчIа!

Шиша абураб рагIи слогазде бикье дуца, Асма.

**ЦIалдохъан**: ши-ша

**Учитель:**Такрар гьабе дуца, ГIумар.

**ЦIалдохъан:** ши-ша

Гьеб къагIидаялда кIиго-лъабгоязда такрар гьабизабила.

**Учитель:**Лъимал, цоги лъида кIвелеб «Ш» хIарп гъорлъ бугеб рагIи ургъизе?

**ЦIалдохъан**: (шагьар, школа, шириш)

**Учитель:**Гьел рагIаби слогазде рикье дуца, Муъминат.

**ЦIалдохъан**: Ша-гьар, шко-ла, ши-риш.

Гьеб куцаялда 3-4да такрар гьабизабула.

**Учитель:**Гьанже, лъимал, цIализе буго нужеца рокъоб лъазабураб дарс. Щиб нужеца рокъоб лъазабураб?

**ЦIалдохъан:** Нижеца рокъоб лъазабуна «Тракторист» абураб текст.

**Учитель:**ЦIале дуца, Башир.

**ЦIалдохъан**: «Тракторист»

**Учитель:**ЛъикI буго, Башир, гIодовчIа. Лъимал, Муса щив кколев?

**ЦIалдохъан**: Муса ккола тракторист (Тракторист абураб рагIул магIна гьезда цебего баян гьабула.

**Учитель:**Мусса исана кин хIалтIарав, векьарарав?

**ЦIалдокъан**: Муса исана гIемер векьарана. (Гьеб формаялда 2-3 ял рахъинарила.

**Учитель:**Гьаина, лъимал, тIехь гьечIого, суалазе жаваб кьезе хIадурлъе, тIахьалги къан. Мусса  щив кколев?

Абе дуца, Аминат.

**ЦIалдохъан**: Мусса кола тракторист.

Гьеб формаялда лъималаздаса ритIарал жавабал ва материал гъваридго такрар гьабила.

**Учитель:**Лъимал, нуж кин хIалтIизе ругел?

**ЦIалдохъан**: Ниж гIемер ва лъикI хIалтIизе руго.

 (Учителас статьялъул тарбия кьеялъул мурад баян гьабула, цIалуда лъикIго хурхинабун).

**ЦIияб дарсил баян.**

**Учитель:**Жакъа, лъимал, нилъеца лъазабизе буго цIияб хIарп, рагIи. Киналго гьанире балагьея, гьаб сураталъухъ (Сурат бихьизабила ламадуралъул).

Щиб гьаб? Абея дуца, Даци.

**ЦIалдохъан:** Гьеб буго ламадур.

**Учитель**: Нуж гIинтIамун чIа.

Дица кьураб суалазде жаваб кьезе хIадур чIа «Гьаб ламадур буго школалъул огородалдаса дица нужеда бихьизабизе босараб жо (Учителасухъ букIина цо хIакъикъияб ламадур. Нилъер           школалъул огородалда рижула батIи-батIиял овощал. Ламадур гIадамасул чорхое пайда бугеб овощлъун ккола.

**Учитель:**Ламадур киб бижун букIараб?

**ЦIалдохъан**: Гьеб ламадур школалъул огородалда бижун букIана.

**Учитель:**ГIадамасул чорхое гьелъул пайда бугищ?

**ЦIалдохъан:** Ламадуралъул гIадамасул чорхое пайда буго. (Гьеб формаялда хутIараб бутIаги суалазде биххила ритIарал жавабал тIалаб гьарила).

**Учитель:**Нахъеги бихьизабизин, щиб гьаб?

**ЦIалдохъан**: Гьеб ккола ламадур.

**Учитель:**Чан рагIи дуца абураб?

**ЦIалдохъан:** Лъабго рагIи абуна.

**Учитель:**ТIоцебесеб рагIи щиб?

**ЦIалдохъан**: Гьеб

**Учитель:**КIиабилеб рагIи щиб?

**ЦIалдохъан**: Ккола.

**Учитель:**Лъабабилеб рагIи щиб?

**ЦIалдохъан**: Ламадур.

**Учитель:**Кинацаго цадахъ абе «ламадур»

**ЦIалдохъаби**: Ламадур!

**Учитель:**Бикье гьеб рагIи слогазде дуца, Даци.

**ЦIалдохъан**: Ла-ма-дур

**Учитель:**Бикье гьеб рагIи киназго цадахъ (хоралдалъун)  слогазде.

**ЦIалдохъан:** Ла-ма-дур

**Учитель:**Кинаб цIияб гьаракь бугеб гьеб рагIулъ?

**ЦIалдохъан**: Гьеб рагIулъ цIияб гьаракь буго «Л»

**Учитель:**Гьале, лъимал «Л» хIарп (къотIарал) хIарпаздаса гьоркьоса «Л» хIарп бихьизабула).

Такрар гьабея дуца, Муслим (хадуб хоралдалъун такрар гьабизабила).

**Учитель:**Гьеб хIарп буго «Л»

**Учитель:**Балагьея, лъимал, щиб гьаб? (лемагалъул сурат бихьизабула).

**ЦIалдохъан:** Гьеб буго лемаг.

**Учитель:**ЦIияб гьаракь бугищ гьеб рагIулъ?

**ЦIалдохъан:** Лемаг абураб рагIулъ цо цIияб гьаракь буго «Л».

**Учитель:**Гьанже, лъимал, нилъеца гIуцIила «Ламадур» абураб рагIи ва гьеб цIалила.

**ЦIалдохъан**: ЦIализабила (цоясда ва хоралда).

**Учитель:**Биххе гьеб рагIи слогазде, хIарпазде ва цIияб хIарпги бихьизабила. Мун яхъа бихьизабе, Асма.

**ЦIалдохъан**:  Гьале цIияб хIарп «Л»

**Учитель:**Гьанже, лъимал, нужеца нужер къотIарал хIарпазулъ бате «Л» хIарп ва киназго дида бихьизабе.

**ЦIалдохъан**: Гьале «Л» хIарп (лъималаз бихьизабула).

**Учитель:**Гьанже нужеца къотIарал хIарпазулъ  рате цогидал хIарпал ва гIуцIе ламадур абураб рагIи, лалу, лемаг ва гь.ц. (цIалдохъабаз гIуцIила учителас хал гьабула).

**Азбукаялдасан цIали**

**Учитель:**Гьанже лъимал, тIахьадасан цIализе буго. Рагье тIахьал, гьумер 16. Цояс цIализе буго, цогидаз тIахьазде тIадеги ралагьун, цIале.

**Учитель:**ЦIале дуца, Тамара.

**ЦIалдохъан**:Школа.

**Учитель:**(Учителас школаялъул мина бихьизабула). Лъимал гьаб щиб?

**ЦIалдохъан**: Гьеб буго школа. Хоралда абула.

**Учитель:**Лъимал, гьанже нужеца гьеб рагIи слогазде бикье.

**ЦIалдохъан**: Шко-ла.

**Учитель:**Гьаркьазде бикье. Ш-к-о-л-а.

(Гьедин цогидазги цIалила).

**Учитель:**Гьанже цIализе буго предложение.

**Учитель:**ЦIале, ясай!

**ЦIалдохъан**: Школалъ лъималазе лъай кьола.

**Учитель:**Школалъ щиб кьолеб?

**ЦIалдохъан**: Школалъ лъай кьола?

**Учитель:**Школалъ лъие лъай кьолеб?

**ЦIалдохъан**: Школалъ лъималазе лъай кьола.

**ЦIияб дарс щула гьаби**

*Учителас баян гьабула*: школалде цIализе рачIаралщиназе школалъ лъай кьолеблъи, лъай хвел гьечIеб хазина букIин лъай).

**Учитель:**ЦIияб хIарп бугищ гьеб рагIулъ?

**ЦIалдохъан:** Гьеб рагIулъ цIияб хIарп буго «Л»

(Гьединан цIалила хутIарал предложениял)

 Ахиралда цоясда тIубанго цIализабула ва бицинабула.

Дарсида лъикIаб гIахьаллъи гьабуразе къиматал лъела ва гьезие баян кьела.

**Дарсил хIасил гьаби.**

**Учитель**: Жакъа нилъеда дарсида кинаб гьаракь-хIарп лъараб?

**ЦIалдохъан:** Жакъа нижеда дарсида лъана «Л» хIарп ва гьебгун рагIабиги цIализе лъана.

**Рокъобе хIалтIи.**

**Учитель:**16 гьумералдасан цIализе. Суратазде балагьун хабар гIуцIизе ва бицине хIадур гьабизе.

**Учитель:**Абея щиб нижеца метералде лъазабизе кколеб?

**ЦIалдохъан**: ЦIалдохъабаз такрар гьабула.

**Учитель:**Дарс лъугIана, инее бегьула.

Учителас лъималазулгун къо-мех лъикI гьабула.